**INFORMASJONSSKRIV**

Dette er spørsmål til deg om å delta i forskningsprosjektet «Å lykkes i barnehage og skole – Hva må ligge til grunn for at barn og unge med sosiale utfordringer og autismespektervansker skal oppnå utvikling, læring og mestring i barnehage og skole». Prosjektet gjennomføres av NTNU Samfunnsforskning på oppdrag fra Trondheim kommune

I dette skrivet får du ytterligere informasjon om mål for prosjektet og hva deltakelse vil innebære for deg.

**Formål**

*Trondheim kommune har spesialiserte opplæringstilbud for barn og unge med autismespektervansker. De senere årene har kommunen opplevd en økning i etterspørsel av elevplasser ved disse tilbudene, noe som innebærer at en økende andel barn og elever søker seg bort fra nærskolen og inn i spesialiserte tilbud. Derfor ønsker vi å kartlegge hvilke behov barn og unge har i barnehage og skole for å kunne oppleve mestring, trygghet, utvikling og læring i eget barnehage- og skoletilbud. Ved å intervjue foreldre/foresatte vil vi forsøke å få innsikt i og forståelse for hva som må til i barnehage og skole for at barn og elever med autismespektervansker skal ha mulighet for å lykkes i barnehage og skole.*

**Hvem er ansvarlig for forskningsprosjektet?**

NTNU Samfunnsforskning, avdeling for mangfold og inkludering

**Hvorfor får du spørsmål om å delta?**

Vi har vært i kontakt med autismeforeningens avdeling i Trondheim, samt opplæringstilbudene ved Åsveien og Tonstad skole, Trondheim Kommune. Ved hjelp av disse enhetene har vi fått sendt ut informasjonsskrivet til aktuelle /potensielle deltakere.

**Hva innebærer det for deg å delta?**

Vi ønsker å gjennomføre individuelle intervjuer med foreldre/foresatte til barn og unge med autismespektervansker.

Intervjuene vil være med bakgrunn i en ferdig utarbeidet intervjuguide for å sikre at vi får ivaretatt alle ulike områder som bør dekkes i en slik datainnsamling. Utover dette vil intervjuene åpne for dialog for å sikre at all nødvendig kunnskap og informasjon blir ivaretatt.

Det vil bli benyttet lydopptak under intervjuene. Dette er for å sikre at all informasjon kommer med og blir ivaretatt. Lydfilene oppbevares på sikkert og adgangsbegrenset område på NTNU Samfunnsforsknings servere, uten opplysninger om navn og lignende informasjon. Ved avslutning av prosjektet vil alle lydopptak slettes og kun anonymiserte utskrifter av intervjuet oppbevares. Intervjuet vil ta ca. 1-1,5 timer.

Dersom du samtykker til deltakelse i dette prosjektet, samtykker du samtidig til lydopptak og notater under intervjuet.

**Det er frivillig å delta**

Det er frivillig å delta i prosjektet. Dersom du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg.

**Ditt personvern – hvordan vi oppbevarer og bruker dine opplysninger**

Opplysninger om deg vil kun bli benyttet til formål det er informert om i dette skrivet. Alle opplysninger vil bli behandlet konfidensielt og i samsvar med personvernregelverket.

Det er kun vi i forskergruppa som har tilgang til det materialet vi skaffer oss gjennom intervju og samtaler.

For å sikre at ingen uvedkommende får tilgang til personopplysninger, f.eks. navnet og kontaktopplysningene dine vil slike opplysninger bli erstattet med koder som lagres på egen liste atskilt fra øvrig datamaterialet.

**Hva skjer med opplysningene når prosjektet avsluttes?**

Alle opplysninger anonymiseres når prosjektet avsluttes. Etter plan vil dette være 30.06.24.

**Hva gir oss rett til å behandle personopplysninger om deg?**

Alle opplysninger om deg behandles basert på ditt samtykke.

På oppdrag for NTNU Samfunnsforskning har Sikt – kunnskapssektorens tjenesteleverandør, vurdert at behandling av personopplysninger i dette prosjektet er i samsvar med personvernregelverket.

**Dine rettigheter**

Så lenge du kan identifiseres i datamaterialet, har du rett til:

* Innsyn i hvilke opplysninger vi behandler om deg, og å få utlevert en kopi av opplysningene
* Å få rettet opplysninger om deg som er feil eller misvisende
* Å få slettet personopplysninger om deg
* Å sende klage til Datatilsynet om behandling av dine personopplysninger

Hvis du har spørsmål til prosjektet, eller ønsker å vite mer om- ellet benytte deg av dine rettigheter, ta kontakt med prosjektleder Wibeke Johansen ved NTNU Samfunnsforskning: wibeke.johansen@samforsk.no

Hvis du har spørsmål knyttet til SIKT sin vurdering av prosjektet kan du ta kontakt med: SIKT – kunnskapssektorens tjenesteleverandør (<https://sikt.no/kontakt-oss#skjema>), eller på telefon nr.: 73984040.

Med hilsen

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Wibeke Johansen, prosjektleder Shahrzad Arfa, Prosjektmedarbeider